Куманово (село)
Куманово е село в североизточна България, част от община Аксаково в област Варна. Населението му е около .

География 
Куманово е разположено на 309 m надморска височина на Франгенското плато, на 7 km северно от центъра на Варна и на 9 km източно от общинския център Аксаково. Непосредтвено на юг от селото извира Батова река, която го пресича и продължава на северозапад към Орешак. Северно от Куманово преминава третокласният Републикански път III-2902. В най-ниската част на селото се намира аязмо, но то е в лош вид и се нуждае от пълна реставрация.

История 
Някога мястото на селото е било на около 500 метра североизток, но избухва чумна епидемия. Населението, главно гагаузи, бяга към Бесарабия и опожарява всички постройки, включително и къщите. След около 50 години няколко мъже и жени посещават някаква врачка, която им казва, че могат да се завърнат, но да направят новото село там, където се събират двете води. Намират място с лековито аязмо в гората, където построяват първите къщи. В околностите на село Куманово има и турско гробище.

Първоначално селището носи името Еникьой („Ново село“), а сегашното си наименование получава през 1934 година. Селото е гагаузко и населението е от православни християни, които и след Българската схизма признават върховенството на Цариградската патриаршия. Жителите говорят в ежедневието на гагаузки език, а богослужението дълго време е на гръцки.

Населението на Куманово е около . На преброяването през 2011 година 203 от 206 жители, заявили етническа принадлежност, се определят като българи.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Култура 
Годишният събор на селото е в първата неделя на месец юни. В Куманово има църква „Света Троица“ на около 150 години, за която също не се знае точна дата на построяване. По случай 130-ата годишнина е поставена и втора по-малка камбана. Селото има и църковно настоятелство. Има и три стари каменни чешми и една извън селото в посока юг, но тя е почти разрушена от иманяри.

Източници 

Села в област Варна
Населени места в община Аксаково
Гагаузки селища
Кумани